Vi var i sidste weekend ude og se et føl vi var interesserede i. Føllet var 3½ mdr. gammel. Føllets pels var meget fedtet synes jeg, hvilket undrede mig lidt. Vi har selv haft føl nogle gange, men synes aldrig pelsen har været fedtet på den måde her? Er der bare nogle føl der har fedtet pels, eller er det noget helt andet der er galt?? Mvh Janni
Mit føl har også meget fedtet pels, jeg strigler hende ikke mere end et par gange om ugen for at beholde lanolinen til beskyttelse mod regn. Jeg vidste heller ikke at føl kunne være så fedtede, men jeg har altid et lag af fedt og snavs på hænderne når jeg har nulret hende. Se det som en fordel, føllet skyer vandet 
Jeg er helt med på lanolinen skal blive i pelsen, og har heller aldrig striglet mine egne føl hyppigt  ... men alligevel har de aldrig været så fedtede som den her? På vores føl fik man også sorte fedtede fingre, når man havde givet dem en ordentlig nuldre tur  Men den her... hmm føltes bare anderledes? Er lidt svært at forklare... Spiller racen ind på nogen måde? Mine føl har været varmblods føl... det her er en koldblod. Mvh Janni
min dyrlæge siger, det er godt, når føl er fedtede.  Noget andet er det, hvis den er fedtet, når den er plag. Så ville jeg tjekke foderplanen igennem.
Det er jo lige det   Der var nemlig en del ungheste på stedet som var matte, fedtede og kedelige i pelsen at se på. Derfor lurede jeg lige lidt, da denne lille bamse også var "fedtet". Mvh Janni
Jeg må lige præcisere, at jeg altså er helt med på der er lanolin i pelsen på de små, og de dermed er lidt "fedtede"  Som sagt har vi selv haft flere føl, som naturligvis også har haft et fedtlag i pelsen. Det her var bare ekstra meget.... føltes nærmest som hvis man får kommet for meget voks i håret  Dette kontra de andre heste der var på stedet som ikke just spruttede af sundhed, så tænker jeg på om det kan have noget at gøre med fodringen af moderen. Hvis hun har nogle mangler, så kan hun jo af gode grunde ikke give optimal mælk til følle. Det er selvfølgelig ikke sikkert det betyder noget, og der måske bare er føl der er sådan. Men har jo ikke just lyst til at købe mig til potentielle problemer  Mvh Janni
Voksne heste er jo også meget forskellige i pelsen, nogen er meget fedtede og andre mere tørre i det, uanset de får samme foder og lever under præcis samme forhold. Så måske er "fedtede heste" endnu mere fedtede som føl? Jeg ved det ikke - bare et bud. Men hvis I er bekymrede for pasningen på stedet, så kig på moderen, hvordan ser hun ud? Hvis hun er i ok huld, så ville jeg ikke være bekymret, nærringen går i mælken først og dernæst til moderen, så hvis hun ser ok ud, er mælken sansynligvis også i orden. Hvis hun derimod er mager osv. ja så var det måske en meget god idé lige at få en dyrlæge ud og kigge, føllet skal vel tildels leve af hendes mælk 2½ måneds tid endnu, så det er jo vigtigt at forholdene er iorden.